Is dit hoegenaamd nog veilig om te kamp in SA? | SAUK.co.za - Nuus.info
‘n Rustige langnaweek langs die viswater het vir ‘n groep familie en vriende Maandag in ‘n nagmerrie ontaard toe hulle in die vroeë oggendure deur rowers aangeval, aangerand en beroof is in gesiene kampeer-oord.
Mariaan van Wyk (52), van Brakpan-Noord, het Dinsdagoggend aan die plaaslike koerant vertel dat die hele onaangename voorval eintlik onwerklik voel.
Mara Groenewald (links) en Ronel Nell was twee van die groep wat die onaangename ondervinding beleef het.
Mariaan was Sondagaand saam met haar skoonsuster, Mara Groenewald (53), en dié se seun, Christopher (32), asook haar suster, Ronel Nell (47), die laaste mense wat om die kampvuur gesit en kuier het, nadat al die ander volwassenes en kinders reeds gaan slaap het.
Mariaan vertel dat sy ‘n rukkie daarna wakker geword het toe haar man, Nico (58), opgespring het.
“Hulle het ook vir Fransie (Christopher se vrou) beveel om haar ring en hangertjie aan hulle te oorhandig.”
Die egpaar se seun, Christian (2), was saam met hulle in die tent. Fransie het hom deurentyd in haar arms vasgehou en beskerm.
Die hele voorval laat mens sidder. Wat as ‘n welverdiende blaaskans begin het, het geeindig in ‘n nagmerie. Dit laat mens dink: Is daar nog ‘n plekkie in die son vir Suid-Afrikaanse kampeerders, of moet ons maar aanvaar om agter slot en grendel weg te kruip vir die res van ons bestaan?
Kampterein in Witbank waar voorval plaasgevind het.
« Bejaarde man op plaas met hammer aangeval
Stook die Regering rassisme aan? – Solidariteit vra sowaar dié vraag »